《挽周迂村》
明代·彭启丰

举世罕中行，同人思狷者。迂村岂真迂，古调自陶写。

独行寡朋侪，结习耽风雅。清如冰弦弹，冷若松风泻。

卧病同袁安，苦吟类东野。一编手自携，不道知音寡。

盈缩有前期，年命讵尔假。新诗入选家，渍墨泪盈把。

墓槚何时封，踟蹰夕阳下。

作者简介：（1701—1784）江苏长洲人，字翰文，号芝庭，又号香山老人。彭定求孙。雍正五年状元，授修撰，入直南书房。乾隆间历吏、兵部侍郎、左都御史、兵部尚书。晚年主讲紫阳书院。文章多碑志传状。有《芝庭先生集》。